વિક્રમ સંવત-2073માં તા.6 સપ્ટેમ્બરના રોજ બપોરે 12.34 સુધી ભાદરવા સુદ પૂર્ણિમા છે ત્યારબાદ પ્રતિપદાનો પ્રારંભ થાય છે. આગામી બુધવારથી જ શ્રાદ્ધપક્ષ, મહાલયનો પ્રારંભ થાય છે. બુધવારે એકમનું શ્રાદ્ધ થશે. જ્યારે તા.14 સપ્ટેમ્બરના રોજ અવિધવા નોમ છે. તા.17મી સપ્ટેમ્બરના રોજ સંન્યાસીઓનું શ્રાદ્ધ, તા.18મીએ અસ્ત્ર-શસ્ત્ર, અપમૃત્યુવાળાનું શ્રાદ્ધ થશે. જ્યારે સર્વપિતૃ અમાસ, તા.19મી સપ્ટેમ્બરના રોજ થશે અને તા.20મી સપ્ટેમ્બરના રોજ પિતૃપક્ષ, મહાલયની પૂર્ણાહુતિ થશે.